[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 27.10.2006

SEC(2006) 1378 τελικό

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 3 TΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

(υποβληθείσα από την Επιτροπή)

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 3 TΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 34,

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή τη διορθωτική επιστολή αριθ. 3 του προσχεδίου προϋπολογισμού για το 2007 για τους λόγους που αναφέρονται στην αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Προστασία και διαχείριση των φυσικών πόρων 5

2.1. Συνοπτικός πίνακας 5

2.2. Γεωργικές δαπάνες (δαπάνες σχετικές με την αγορά και άμεσες πληρωμές) 5

2.2.1. Γενική επισκόπηση 5

2.2.2. Συναλλαγματική ισοτιμία ευρώ-δολαρίου 6

2.2.3. Λεπτομερείς παρατηρήσεις 6

2.3. Διεθνείς συμφωνίες αλιείας 11

2.4. Τροποποιήσεις της ονοματολογίας και των παρατηρήσεων του προϋπολογισμού 12

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 13

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η αγγλική απόδοση της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται προς ενημέρωση με τη μορφή δημοσιονομικού παραρτήματος.

1. Εισαγωγή

Η διοργανική συμφωνία για δημοσιονομική πειθαρχία και τη χρηστή δημοσιονομική διαχείριση[2] προβλέπει ότι "εάν το κρίνει απαραίτητο, η Επιτροπή μπορεί να αποταθεί στα δύο σκέλη της αρμόδιας για τον προϋπολογισμό αρχής με ειδική διορθωτική επιστολή, προκειμένου να ενημερώσει τα στοιχεία στα οποία βασίζεται η εκτίμηση των γεωργικών δαπανών που αναφέρονται στο προσχέδιο προϋπολογισμού (ΠΣΠ) ή/και για να διορθώσει, με βάση τις τελευταίες διαθέσιμες πληροφορίες σχετικά με τις συμφωνίες αλιείας που θα ισχύουν από την 1η Ιανουαρίου του αντίστοιχου οικονομικού έτους, τα ποσά και την κατανομή τους ανάμεσα στις πιστώσεις που είναι εγγεγραμμένες στο επιχειρησιακό κονδύλιο για τις διεθνείς συμφωνίες στον τομέα της αλιείας και τις πιστώσεις που έχουν εγγραφεί στο αποθεματικό". Η παρούσα διορθωτική επιστολή πρέπει να διαβιβαστεί στην αρμόδια για τον προϋπολογισμό αρχή μέχρι το τέλος Οκτωβρίου.

Η Επιτροπή επισυνάπτει στο προσχέδιο προϋπολογισμού 2007 την παρούσα διορθωτική επιστολή (ΔΕ αριθ. 3/2007) ad hoc , η οποία περιλαμβάνει προσεκτική ενημέρωση της εκτίμησης των αναγκών για γεωργικές δαπάνες, για κάθε κονδύλιο χωριστά. Εκτός από τους μεταβαλλόμενους παράγοντες της αγοράς, η διορθωτική επιστολή (ΔΕ) περιλαμβάνει επίσης τις νομοθετικές αποφάσεις που εκδόθηκαν στον γεωργικό τομέα από την κατάρτιση του προσχεδίου προϋπολογισμού (ΠΣΠ), τις αναθεωρημένες εκτιμήσεις των αναγκών για άμεσες πληρωμές, καθώς και προτάσεις, οι οποίες αναμένεται να έχουν αποτελέσματα το επόμενο δημοσιονομικό έτος.

Η παρούσα διορθωτική επιστολή, όπως και το ΠΣΠ, βασίζεται στις ανάγκες της Κοινότητας ως συνόλου. Όσον αφορά τα μέτρα στήριξης της αγοράς, η κατανομή των πιστώσεων μεταξύ κρατών μελών δεν είναι διαθέσιμη. Επίσης, πρέπει να υπογραμμιστεί ότι οι εν λόγω πιστώσεις πρέπει να θεωρηθούν ως προβλέψεις και όχι ως αντικείμενο δαπανών. Οι πραγματικές δαπάνες θα εξαρτηθούν, κυρίως, από τις πραγματικές συνθήκες της αγοράς, από την τρέχουσα ισοτιμία ευρώ/δολαρίου, καθώς και από τον ρυθμό των πληρωμών που πραγματοποιούνται από τα κράτη μέλη. Δεδομένου ότι πρόκειται για υποχρεωτικές δαπάνες, το ποσό που υποχρεούται να καταβάλει ένα κράτος μέλος σύμφωνα με τις εφαρμοστέες διατάξεις – εντός των προβλεπόμενων ορίων από το δημοσιονομικό πλαίσιο – θα επιστραφεί εξ ολοκλήρου.

Η ισοτιμία ευρώ/δολαρίου, που εφαρμόζεται σύμφωνα με τον κανονισμό αριθ. 1290/2005 του Συμβουλίου, για τη χρηματοδότηση της κοινής γεωργικής πολιτικής, βασίζεται στη μέση ισοτιμία της περιόδου από την 1η Ιουλίου μέχρι την 30ή Σεπτεμβρίου 2006. Η ισοτιμία αυτή, η οποία αντιστοιχεί με 1,27 (1 ευρώ = 1,27 USD), έχει ως αποτέλεσμα την αύξηση των αναγκών κατά περίπου 78 εκατ. ευρώ σε σύγκριση με το ΠΣΠ.

Για λόγους σαφήνειας και διαφάνειας, ορισμένες παρατηρήσεις του προϋπολογισμού επικαιροποιήθηκαν.

Η τροποποίηση σχετικά με τις Διεθνείς συμφωνίες αλιείας, αφορά την έναρξη ισχύος της συμφωνίας αλιευτικής σύμπραξης με τη Μαυριτανία, αλλά χωρίς αυτό να επηρεάζει το συνολικό ποσό που προβλέπεται για τις αλιευτικές συμφωνίες. Προτείνεται να μειωθεί το κονδύλιο αποθεματικού κατά 86 εκατ. ευρώ και να αυξηθεί το αντίστοιχο επιχειρησιακό κονδύλιο κατά το ίδιο ποσό.

Όσον αφορά τις γεωργικές δαπάνες, οι ανάγκες ανέρχονται σε 42.832 εκατ. ευρώ, δηλαδή παρατηρείται μείωση κατά 852 εκατ. ευρώ σε σύγκριση με το ΠΣΠ. Οι γενικές ανάγκες για τον τομέα 2 εκτιμώνται σε 56.366 εκατ. ευρώ, πράγμα το οποίο αφήνει περιθώριο 1.985 εκατ. ευρώ σε πιστώσεις αναλήψεως υποχρεώσεων κάτω από το αντίστοιχο ανώτατο όριο του δημοσιονομικού πλαισίου.

2. Προστασία και διαχείριση των φυσικών πόρων

2.1. Συνοπτικός πίνακας

ΠΣΠ 2007 | ΔΕ 3/2007 | Διαφορά |

σε εκατ. ευρώ | (α) | (β) | (γ)=(β)-(α) |

ΠΑΥ | ΠΠ | ΠΑΥ | ΠΠ | ΠΑΥ | ΠΠ |

Συνολικές πιστώσεις του τομέα 2 | 57.218 | 55.683 | 56.366 | 54.832 | -852 | -852 |

Δημοσιονομικό πλαίσιο | 58.351 | 58.351 |

περιθώριο | 1.133 | 1.985 | 852 | 852 |

Εκ των οποίων: |

Γεωργικές δαπάνες (δαπάνες σχετικές με την αγορά και άμεσες πληρωμές) | 43.684 | 43.408 | 42.832 | 42.556 | -852 | -852 |

Διεθνείς συμφωνίες για θέματα αλιείας | 194 | 194 | 194 | 194 | 0 | 0 |

εκ των οποίων: -"Επιχειρησιακό κονδύλιο" | 59 | 59 | 145 | 145 | 86 | 86 |

- "Αποθεματικό" | 135 | 135 | 49 | 49 | -86 | -86 |

2.2. Γεωργικές δαπάνες (δαπάνες σχετικές με την αγορά και άμεσες πληρωμές)

2.2.1. Γενική επισκόπηση

Σκοπός της ΔΕ αριθ. 3/2007 είναι να εξασφαλίσει ότι ο προϋπολογισμός της γεωργίας βασίζεται στα πλέον πρόσφατα οικονομικά δεδομένα και νομοθετικό πλαίσιο. Πράγματι, από τον Οκτώβριο, η Επιτροπή έχει στη διάθεσή της μια πρώτη ένδειξη για το επίπεδο παραγωγής (συγκομιδής) του 2006, πράγμα το οποίο αποτελεί βάση για κάθε αξιόπιστη εκτίμηση των δημοσιονομικών αναγκών για το 2007.

Όπως και στο παρελθόν, η Επιτροπή επανεξέτασε προσεκτικά όλες τις εκτιμήσεις της για τις γεωργικές δαπάνες, για κάθε κονδύλιο χωριστά. Εκτός από τους παράγοντες της αγοράς, η παρούσα ΔΕ λαμβάνει επίσης υπόψη τις νομοθετικές αποφάσεις που εκδόθηκαν στον γεωργικό τομέα μετά την κατάρτιση του ΠΣΠ, καθώς και τις σχετικές προτάσεις.

Το σύνολο των πιστώσεων για Γεωργικές δαπάνες είναι χαμηλότερο από το ποσό που προβλέπεται στο ΠΣΠ 2007 (- 852 εκατ. ευρώ). Η οικονομία αυτή είναι κυρίως αποτέλεσμα της προς τα κάτω αναθεώρησης των αναγκών όσον αφορά τις Άμεσες ενισχύσεις (κεφάλαιο 05 03 - 782 εκατ. ευρώ). Οι ανάγκες για Παρεμβάσεις στις γεωργικές αγορές (κεφάλαιο 05 02) μειώνονται κατά 71 εκατ. ευρώ σε σχέση με το ΠΣΠ, και συνεπάγονται ορισμένες σημαντικές τροποποιήσεις στο πλαίσιο του κεφαλαίου (αυξήσεις και μειώσεις με βάση τον τομέα).

Αξίζει τον κόπο να αναφερθεί ότι αυτή η μείωση των αναγκών οφείλεται εν μέρει στην αναθεώρηση των εκτιμήσεων για τα έσοδα για ειδικό προορισμό[3]. Σημαντικά συμπληρωματικά έσοδα αναμένεται ότι θα προκύψουν από τις διαδικασίες εκκαθάρισης (+ 238 εκατ. ευρώ) και από τη συμπληρωματική εισφορά για το γάλα (+ 43 εκατ. ευρώ).

2.2.2. Συναλλαγματική ισοτιμία ευρώ-δολαρίου

Σύμφωνα με το άρθρο 21 του κανονισμού αριθ. 1290/2005 του Συμβουλίου, για τη χρηματοδότηση της κοινής γεωργικής πολιτικής, η συναλλαγματική ισοτιμία ευρώ/δολαρίου που πρέπει να χρησιμοποιείται στις διορθωτικές επιστολές είναι η μέση ισοτιμία του πλέον πρόσφατου τριμήνου. Όσον αφορά την παρούσα διορθωτική επιστολή, πρόκειται για το τρίμηνο από 1ης Ιουλίου μέχρι 30ής Σεπτεμβρίου 2006. Η μέση ισοτιμία που παρατηρήθηκε είναι 1 ευρώ = 1,27 USD, η οποία είναι υψηλότερη από αυτή που χρησιμοποιήθηκε για το προσχέδιο προϋπολογισμού (1 ευρώ = 1,20 USD). Αυτή η αλλαγή της ισοτιμίας έχει ως αποτέλεσμα την αύξηση των αναγκών κατά περίπου 78 εκατ. ευρώ (68 εκατ. ευρώ για μέτρα στήριξης της αγοράς σιτηρών και 10 εκατ. ευρώ για τη ζάχαρη).

2.2.3. Λεπτομερείς παρατηρήσεις

05 02 Παρεμβάσεις στις γεωργικές αγορές

πιστώσεις στο ΠΣΠ: 5.698 εκατ. ευρώ

πιστώσεις μετά τη ΔΕ: 5.628 εκατ. ευρώ

Οι ευνοϊκές προοπτικές για ορισμένες γεωργικές αγορές εξηγούν τη μείωση των πιστώσεων για τα σιτηρά (- 178 εκατ. ευρώ), τις επιστροφές για τα προϊόντα εκτός του παραρτήματος Ι (- 45 εκατ. ευρώ) και για το βόειο κρέας (- 35 εκατ. ευρώ). Επίσης, παρατηρείται μείωση των αναγκών όσον αφορά τα οπωροκηπευτικά (- 83 εκατ. ευρώ) και τα γαλακτοκομικά προϊόντα (- 31 εκατ. ευρώ).

Αντίθετα, σε αρκετούς τομείς παρατηρούνται αυξήσεις . Ο αμπελοοινικός τομέας απορροφά πιστώσεις προσαυξημένες κατά 76 εκατ. ευρώ σε σχέση με τις αρχικές προβλέψεις, λόγω των πρόσθετων αναγκών για μέτρα στήριξης της αγοράς, κυρίως στον τομέα της απόσταξης. Οι συμπληρωματικές πιστώσεις για τη ζάχαρη (+ 88 εκατ. ευρώ) οφείλονται κυρίως στο γεγονός ότι οι πληρωμές των επιστροφών κατά την εξαγωγή του προηγούμενου έτους καθυστέρησαν περισσότερο από τις αρχικές προβλέψεις καθώς και στο ότι οι πωλήσεις από αποθέματα παρέμβασης μειώθηκαν. Τα έκτακτα μέτρα στήριξης της αγοράς που αποφασίστηκαν μετά την εμφάνιση της γρίπης των πτηνών είναι ο κύριος λόγος αύξησης των αναγκών στον τομέα των πουλερικών και των αυγών (+53 εκατ. ευρώ).

Οι παρατηρήσεις που ακολουθούν εξηγούν τις κυριότερες διαφορές μεταξύ των πιστώσεων του ΠΣΠ και των πιστώσεων της ΔΕ.

05 02 01 – Σιτηρά (πιστώσεις – 178 εκατ. ευρώ)

πιστώσεις στο ΠΣΠ: 694 εκατ. ευρώ

πιστώσεις μετά τη ΔΕ: 516 εκατ. ευρώ

Η μείωση των δημοσιονομικών αναγκών για σιτηρά σχεδόν κατά 25% οφείλεται στον συνδυασμό ορισμένων θετικών εξελίξεων που παρατηρήθηκαν στην αγορά από την κατάρτιση του ΠΣΠ 2007. Η ιδιαιτερότητα των κλιματικών συνθηκών μείωσε την παραγωγή σιτηρών κατά την περίοδο 2006/2007 περίπου κατά 19,5 εκατ. τόνους σε σχέση με τις προηγούμενες εκτιμήσεις, πράγμα το οποίο έχει θετικό αποτέλεσμα στις δαπάνες παρέμβασης. Επίσης, αυξήθηκαν σημαντικά οι παγκόσμιες τιμές αγοράς, πράγμα το οποίο βελτιώνει τις τιμές πώλησης και μειώνει τις ανάγκες επιστροφών κατά την εξαγωγή. Η βελτίωση των συνθηκών της αγοράς είχε ως αποτέλεσμα την αύξηση των πωλήσεων από τα αποθέματα παρέμβασης. Τέλος, παρατηρήθηκε μείωση των λειτουργικών δαπανών για τις παρεμβάσεις υπό τη μορφή αποθεματοποίησης σιτηρών. Όλα αυτά τα στοιχεία έχουν αισθητά αποτελέσματα στις δημοσιονομικές ανάγκες του τομέα και συνεπάγονται προς τα κάτω διορθώσεις για τις επιστροφές κατά την εξαγωγή σιτηρών (- 62 εκατ. ευρώ) και για τις παρεμβάσεις υπό τη μορφή αποθεματοποίησης σιτηρών (- 155 εκατ. ευρώ). Ωστόσο, η ισχυροποίηση του ευρώ, η οποία αντιπροσωπεύει 68 εκατ. ευρώ επιπλέον στον τομέα των σιτηρών, δεν δίνει τη δυνατότητα να αξιοποιηθούν πλήρως οι θετικές εξελίξεις της αγοράς. Ο πίνακας που ακολουθεί παρουσιάζει την τρέχουσα κατάσταση για τα σιτηρά σε παρέμβαση σε σύγκριση με το ΠΣΠ:

ΠΣΠ (εκατ. τόνοι) | ΔΕ (εκατ. τόνοι) |

Αρχικά αποθέματα Αγορές Πωλήσεις Τελικά αποθέματα Μέσα αποθέματα | 16.6 8.1 5.5 19.2 18.9 | 11.3 8.4 8.0 11.7 12.0 |

Με βάση τα πιο πρόσφατα στοιχεία για την εκτέλεση του προϋπολογισμού 2006, οι επιστροφές κατά την παραγωγή για το άμυλο αναμένεται να αυξηθούν κατά 39 εκατ. ευρώ σε σύγκριση με το ΠΣΠ 2007.

05 02 05 – Ζάχαρη ( πιστώσεις + 88 εκατ. ευρώ )

πιστώσεις στο ΠΣΠ: 235 εκατ. ευρώ

πιστώσεις μετά τη ΔΕ: 323 εκατ. ευρώ

Η καθαρή αύξηση των πιστώσεων για τον τομέα της ζάχαρης οφείλεται σε διάφορες συνθήκες της αγοράς.

Σε περίπτωση επιστροφών κατά την εξαγωγή (+ 39 εκατ. ευρώ), η αύξηση οφείλεται στις συμπληρωματικές ποσότητες (+ 160 000 τόνους) που εξάχθηκαν κατά την περίοδο εμπορίας 2005/06, και στις καθυστερήσεις πληρωμών οι οποίες αυξάνουν το ποσοστό που πρέπει να καταλογιστεί στον προϋπολογισμό 2007. Επίσης, η αύξηση της ισοτιμίας ευρώ-δολαρίου συνεπάγεται επιπρόσθετες δαπάνες κατά 10 εκατ. ευρώ. Ωστόσο, επειδή οι παγκόσμιες τιμές χαρακτηρίζονται από θετικές τάσεις, οι εκτιμήσεις του ΠΣΠ για 342 δολάρια ανά τόνο αυξάνονται τώρα σε 360 δολάρια ανά τόνο, πράγμα το οποίο συνεπάγεται κάποιες οικονομίες.

Όσον αφορά την αποθεματοποίηση ζάχαρης (+ 50 εκατ. ευρώ), στην αγορά ζάχαρης προβλέπονται μεγαλύτερες ανισορροπίες σε σύγκριση με το ΠΣΠ. Ιδιαίτερα, προβλέπεται ότι στην αρχή της περιόδου (1η Οκτωβρίου 2006) θα αποθεματοποιηθούν 100.000 επιπλέον τόνοι και ότι κατά την περίοδο (1η Οκτωβρίου 2006 – 30 Σεπτεμβρίου 2007) θα πωληθούν 130.000 λιγότεροι τόνοι.

05 02 08 - Οπωροκηπευτικά ( πιστώσεις - 83 εκατ. ευρώ )

πιστώσεις στο ΠΣΠ: 1.407 εκατ. ευρώ

πιστώσεις μετά τη ΔΕ: 1.324 εκατ. ευρώ

Οι προβλεπόμενες δαπάνες για τα οπωροκηπευτικά μειώνονται σε σύγκριση με το ΠΣΠ.

Όσον αφορά τις πιστώσεις για την παραγωγή μεταποιημένων προϊόντων με βάση τις τομάτες, παρατηρείται μείωση των αναγκών κατά 76 εκατ. ευρώ λόγω της μείωσης των προβλεπόμενων ποσοτήτων προς μεταποίηση (από 11,5 εκατ. τόνους στο ΠΣΠ σε 9 εκατ. τόνους στη ΔΕ).

Οι πιστώσεις για μεταποιημένα εσπεριδοειδή παρουσιάζουν ελαφρά μείωση (7 εκατ. ευρώ), κυρίως λόγω της νέας μείωσης των ενισχύσεων (υπέρβαση του ανώτατου ορίου για τα πορτοκάλια) και της προσαρμογής των ποσοτήτων των προς μεταποίηση εσπεριδοειδών.

05 02 09 – Προϊόντα του αμπελοοινικού τομέα ( πιστώσεις + 76 εκατ. ευρώ )

πιστώσεις στο ΠΣΠ: 1.411 εκατ. ευρώ

πιστώσεις μετά τη ΔΕ: 1.487 εκατ. ευρώ

Ο αμπελοοινικός τομέας της ΕΕ εξακολουθεί να αντιμετωπίζει δύσκολες καταστάσεις στην αγορά και να έχει μεγάλα αποθέματα. Δεδομένου ότι για την περίοδο 2006/07 προβλέπεται παρόμοια συγκομιδή με αυτή του προηγούμενου έτους, η εκτίμηση των αναγκών αναθεωρείται προς τα πάνω για να ληφθούν υπόψη οι ανάγκες της περιόδου 2005/06. Σε σύγκριση με το ΠΣΠ 2007, η εκτίμηση των αναγκών είναι υψηλότερη για όλα τα μέτρα στήριξης της αγοράς (επιστροφές κατά την εξαγωγή: + 10 εκατ. ευρώ, αποθεματοποίηση οίνων και γλευκών: + 20 εκατ. ευρώ, απόσταξη: + 63 εκατ. ευρώ, αποθεματοποίηση αλκοόλης: + 14 εκατ. ευρώ, ενίσχυση για τη χρησιμοποίηση γλευκών: + 28 εκατ. ευρώ), ενώ τα διαρθρωτικά μέτρα για το δυναμικό παραγωγής αναμένεται να είναι λιγότερο δαπανηρά από τις αρχικές προβλέψεις (πριμοδοτήσεις για οριστική εγκατάλειψη: + 14 εκατ. ευρώ, ενέργειες αναδιάρθρωσης και μετατροπής: - 45 εκατ. ευρώ).

05 02 11 04 – POSEI (εκτός άμεσων ενισχύσεων και άρθρου 11 02 03 "Αλιεία") (πιστώσεις + 95 εκατ. ευρώ)

πιστώσεις στο ΠΣΠ: 117 εκατ. ευρώ

πιστώσεις μετά τη ΔΕ: 212 εκατ. ευρώ

Η αύξηση σ'αυτό το κονδύλιο του προϋπολογισμού (+ 95 εκατ. ευρώ) πρέπει να συσχετιστεί με τη μείωση του κονδυλίου του προϋπολογισμού 05 03 02 50 (- 95 εκατ. ευρώ). Με βάση τα νέα προγράμματα POSEI, είναι δυνατό να γίνεται καλύτερη διάκριση μεταξύ των δαπανών που αφορούν την αγορά και των άμεσων ενισχύσεων. Κατά συνέπεια, οι δαπάνες που αφορούν την αγορά ανακατανεμήθηκαν στο κονδύλιο 05 02 11 04.

05 02 12 - Γάλα και γαλακτοκομικά προϊόντα (πιστώσεις - 31 εκατ. ευρώ)

πιστώσεις στο ΠΣΠ: 618 εκατ. ευρώ

πιστώσεις μετά τη ΔΕ: 587 εκατ. ευρώ

Η επικαιροποίηση των προβλέψεων της αγοράς για τον γαλακτοκομικό τομέα επιβεβαιώνει πάντα την ανάλυση του ΠΣΠ 2007, η οποία δείχνει ευνοϊκές προοπτικές της αγοράς για τα περισσότερα προϊόντα του γαλακτοκομικού τομέα, παρά τις ελαφρώς δυσμενείς εξελίξεις για τις λιπαρές ουσίες του βουτύρου. Ιδιαίτερα, οι υψηλές τιμές για το αποκορυφωμένο γάλα σε σκόνη, τόσο στις εσωτερικές όσο και στις παγκόσμιες αγορές, μπόρεσαν να εκμηδενίσουν τόσο τις επιστροφές κατά την εξαγωγή όσο και τις ενισχύσεις που προορίζονται για ζωοτροφές. Στην τελευταία περίπτωση, στην κατάσταση αυτή συνέβαλαν επίσης οι ευνοϊκές τιμές της αγοράς στον τομέα του βοείου κρέατος. Σε σχέση με το ΠΣΠ 2007, οι πιστώσεις που ζητήθηκαν για εσωτερικά μέτρα διάθεσης αποκορυφωμένου γάλακτος μπορούν ως εκ τούτου να μειωθούν κατά 40 εκατ. ευρώ. Από την άλλη πλευρά, οι δαπάνες που αφορούν τα μέτρα για τις λιπαρές ουσίες βουτύρου αναμένεται να σημειώσουν ελαφρά αύξηση, πράγμα το οποίο εξηγεί τις μικρές αυξήσεις των επιστροφών κατά την εξαγωγή (+ 6 εκατ. ευρώ) και τις παρεμβάσεις υπό τη μορφή αποθεματοποίησης του βουτύρου και της κρέμας (+ 3 εκατ. ευρώ).

Μια άλλη τροποποίηση σε σχέση με το ΠΣΠ 2007 αφορά τη συμπληρωματική εισφορά που πρέπει να καταβάλουν οι παραγωγοί γάλακτος που υπερβαίνουν τις ποσότητες αναφοράς τους. Με βάση τα πιο πρόσφατα αριθμητικά στοιχεία για το έτος ποσόστωσης 2005/06, η Επιτροπή προτείνει να καταλογιστούν ως έσοδα για ειδικό προορισμό 349 εκατ. ευρώ, δηλαδή 43 εκατ. ευρώ παραπάνω από ότι στο ΠΣΠ.

05 02 13 Βόειο κρέας (πιστώσεις - 35 εκατ. ευρώ)

πιστώσεις στο ΠΣΠ: 152 εκατ. ευρώ

πιστώσεις μετά τη ΔΕ: 117 εκατ. ευρώ

Στον τομέα του βοείου κρέατος της ΕΕ, η κατάσταση της αγοράς εξακολουθεί να χαρακτηρίζεται από σταθερή ζήτηση και καλό επίπεδο τιμών. Ενώ εδώ και μερικά χρόνια ο τομέας αυτός ήταν εξαρτημένος από την εξαγωγή μεγάλων ποσοτήτων στο πλαίσιο του καθεστώτος επιστροφών κατά την εξαγωγή και από τη δημόσια παρέμβαση, η κατάσταση τώρα είναι τελείως διαφορετική. Το διαρθρωτικό πλεόνασμα έχει εκλείψει και οι ευνοϊκές εξελίξεις της εσωτερικής ζήτησης αντανακλώνται όχι μόνο στις τιμές αλλά και στη σταθερή αύξηση των εισαγωγών και στη μείωση των εξαγωγών. Με βάση την επικαιροποίηση των προβλέψεων της αγοράς, η Επιτροπή προτείνει να μειωθούν οι πιστώσεις για τις επιστροφές κατά την εξαγωγή κρέατος (- 23 εκατ. ευρώ) και ζώντων ζώων (- 9 εκατ. ευρώ). Η απόφαση για την κατάργηση των επιστροφών κατά την εξαγωγή ζώων προς σφαγή έχει ήδη ενσωματωθεί στην αρχική πρόταση του ΠΣΠ. Διαπιστώθηκε άλλη μια οικονομία (- 3 εκατ. ευρώ) σε σύγκριση με το ΠΣΠ όσον αφορά τη θέση του προϋπολογισμού για τη χρηματοδότηση έκτακτων μέτρων στήριξης (καθεστώτα Over Thirty Months Scheme και Older Cattle Disposal Scheme σχετικά με τη ΣΕΒ) με βάση τα πλέον πρόσφατα δεδομένα απορρόφησης.

05 02 15 07 – Έκτακτα μέτρα στήριξης της αγοράς στον τομέα του κρέατος πουλερικών και στον τομέα των αυγών (πιστώσεις +60 εκατ. ευρώ)

πιστώσεις στο ΠΣΠ: π.υ.

πιστώσεις μετά τη ΔΕ: 60 εκατ. ευρώ

Μετά την εμφάνιση της εξαιρετικά παθογόνου γρίπης των ορνίθων (H5N1) σε περιοχές κοντά στην Κοινότητα και σε αρκετά κράτη μέλη στο τέλος του 2005 και στις αρχές του 2006, τον Ιούλιο και τον Αύγουστο 2006 εκδόθηκαν έκτακτα μέτρα για τη στήριξη της αγοράς γιατί η αγορά στον τομέα κρέατος πουλερικών αναστατώθηκε σοβαρά λόγω της ραγδαίας και μεγάλης μείωσης του επιπέδου κατανάλωσης σε συνδυασμό με την πτώση των τιμών. Μόνο ένα μικρό μέρος του δημοσιονομικού αντικτύπου (περίπου 82 εκατ. ευρώ συνολικά) θα καταβληθεί από τον προϋπολογισμό του οικονομικού έτους 2006 λόγω του χρόνου που απαιτείται για την εφαρμογή των μέτρων στα κράτη μέλη. Όσον αφορά τον προϋπολογισμό 2007, οι δημοσιονομικές ανάγκες υπολογίζονται σε 60 εκατ. ευρώ, πράγμα το οποίο δεν προβλεπόταν στο ΠΣΠ.

05 03 Άμεσες ενισχύσεις

πιστώσεις στο ΠΣΠ: 37.661 εκατ. ευρώ

πιστώσεις μετά τη ΔΕ: 36.879 εκατ. ευρώ

Οι πιστώσεις για το κεφάλαιο αυτό αναθεωρούνται προς τα κάτω κατά 782 εκατ. ευρώ. Οι αποσυνδεδεμένες άμεσες ενισχύσεις μειώνονται (- 513 εκατ. ευρώ), εν μέρει λόγω του ότι οι πιο πρόσφατες διαθέσιμες πληροφορίες οδήγησαν σε πιο ρεαλιστικές εκτιμήσεις των αναγκών για το καθεστώς ενιαίας ενίσχυσης (σε αντίθεση με τα ανώτατα όρια που προβλέπονται από την κοινοτική νομοθεσία) (- 239 εκατ. ευρώ), και εν μέρει λόγω της αύξησης των εσόδων από την εκκαθάριση των λογαριασμών (- 238 εκατ. ευρώ). Οι πιστώσεις για λοιπές συνδεδεμένες άμεσες ενισχύσεις μειώνονται κατά 269 εκατ. ευρώ, κυρίως λόγω της μείωσης των αναγκών για την αντισταθμιστική ενίσχυση για τις μπανάνες (-195 εκατ. ευρώ) και την ανακατανομή 95 εκατ. ευρώ στο κονδύλιο POSEI του κεφαλαίου 05 02.

05 03 01 – Αποσυνδεδεμένες άμεσες ενισχύσεις (πιστώσεις - 513 εκατ. ευρώ)

πιστώσεις στο ΠΣΠ: 30.709 εκατ. ευρώ

πιστώσεις μετά τη ΔΕ: 30.196 εκατ. ευρώ

Όσον αφορά το καθεστώς ενιαίας ενίσχυσης, θεωρείται ότι τα κράτη μέλη που το εφαρμόζουν για πρώτη φορά δεν θα εκτελέσουν τον προϋπολογισμό μέχρι το ανώτατο όριό του. Έτσι, εφαρμόστηκε μείωση κατά 239 εκατ. ευρώ. Επίσης, από την κατάρτιση του ΠΣΠ, τα ανώτατα όρια του προϋπολογισμού για το καθεστώς ενιαίας ενίσχυσης μειώθηκαν κατά 29 εκατ. ευρώ[4]. Όσον αφορά το καθεστώς ενιαίας στρεμματικής ενίσχυσης, τα ετήσια δημοσιονομικά κονδύλια[5] μειώθηκαν (- 174 εκατ. ευρώ) σε συνάρτηση με τα ποσά που προορίζονται για την χορήγηση χωριστής ενίσχυσης για τη ζάχαρη, όπως προβλέπεται στο άρθρο 143βα του κανονισμού (ΕΚ) αριθ. 1782/2003. Προς τούτου, δημιουργήθηκε συμπληρωματική θέση με σκοπό την κάλυψη των δαπανών σχετικά με την καταβολή χωριστής ενίσχυσης για τη ζάχαρη[6] όσον αφορά τα νέα κράτη μέλη που εφαρμόζουν το καθεστώς ενιαίας στρεμματικής ενίσχυσης (+ 167 εκατ. ευρώ). Η διαφορά (- 7 εκατ. ευρώ) οφείλεται στη διόρθωση που έγινε όσον αφορά το αποθεματικό για την αναδιάρθρωση στον τομέα των γαλακτοκομικών προϊόντων.

05 03 02 – Λοιπές άμεσες ενισχύσεις (πιστώσεις - 269 εκατ. ευρώ)

πιστώσεις στο ΠΣΠ: 6.484 εκατ. ευρώ

πιστώσεις μετά τη ΔΕ: 6.215 εκατ. ευρώ

Σύμφωνα με τα τελευταία στοιχεία που ανακοίνωσαν τα κράτη μέλη, οι πιστώσεις για ενεργειακές καλλιέργειες (05 03 02 27) αναθεωρήθηκαν προς τα πάνω (+ 16 εκατ. ευρώ). Συνεπώς, προβλέπεται ότι η ενίσχυση 45 ευρώ ανά εκτάριο θα καταβληθεί για 1.181.000 εκτάρια.

Οι πιστώσεις για τις αντισταθμιστικές ενισχύσεις για τις μπανάνες (05 03 02 30) αντιπροσωπεύουν σημαντική οικονομία ίση με 195 εκατ. ευρώ. Λόγω της μεταρρύθμισης του τομέα, δεν προβλέπονται ανάγκες για την περίοδο εμπορίας 2007. Οι πιστώσεις βάσει του νέου συστήματος για το 2007 θα καταλογιστούν στον προϋπολογισμό 2008. Όσον αφορά την περίοδο εμπορίας 2006, η δεύτερη δόση που πρέπει να πληρωθεί το 2007 είναι χαμηλότερη από τις προβλέψεις στο ΠΣΠ λόγω της αύξησης των τιμών και της μείωσης της ποσότητας των παραγόμενων μπανανών. Η παραγωγή 2006 μειώθηκε από 740.000 τόνους σε 670.000 τόνους και η ενίσχυση αυξήθηκε από 291 ευρώ ανά τόνο σε 161 ευρώ ανά τόνο.

Οι πιστώσεις για το κονδύλιο του προϋπολογισμού 05 03 02 39 ορίζονται σε 20 εκατ. ευρώ (ΠΣΠ=π.υ.). Οι πιστώσεις αυτές αφορούν την πρόσθετη ενίσχυση για τη ζάχαρη που προβλέπεται στο κεφάλαιο 10στ του κανονισμού (ΕΚ) αριθ. 1782/2003 του Συμβουλίου όπως τροποποιήθηκε από τον κανονισμό (ΕΚ) αριθ. 319/2006[7] του Συμβουλίου ο οποίος καθιερώνει μεταβατική (πενταετή) συνδεδεμένη ενίσχυση για τους παραγωγούς ζαχαροτεύτλων οι οποίοι συνεχίζουν την παραγωγή ζαχαροτεύτλων στα κράτη μέλη τα οποία μειώνουν πάνω από 50% την ποσόστωσή τους όσον αφορά τη ζάχαρη. Η ενίσχυση αυτή ανταποκρίνεται περίπου στο 30% της απώλεια εσόδων, εκτός από το 60% το οποίο έχει ήδη καλυφθεί από τις αποσυνδεδεμένες ενισχύσεις για τη ζάχαρη. Επιλέξιμες χώρες για την ενίσχυση αυτή είναι η Πορτογαλία και η Ιταλία. Η επιλέξιμη παραγωγή ανέρχεται σε 778.705,8 τόνους (IT) και σε 34.500 τόνους (PT). Η ακαθάριστη ενίσχυση (πριν από τη διαφοροποίηση) ανέρχεται σε 28,26 ευρώ ανά τόνο (PT) και σε 25,64 ευρώ ανά τόνο (IT).

POSEI – Κοινοτικά προγράμματα στήριξης – κονδύλιο προϋπολογισμού 05 03 02 50 – βλ. παρατηρήσεις σχετικά με τη θέση 05 02 11 04

2.3. Διεθνείς συμφωνίες αλιείας

Η Επιτροπή προτείνει την τροποποίηση του ΠΣΠ 2007 ως εξής:

Άρθρο 11 03 01 του προϋπολογισμού - Διεθνείς συμφωνίες αλιείας: 145.221.500 ευρώ σε πιστώσεις αναλήψεως υποχρεώσεων και σε πιστώσεις πληρωμών για ισχύουσες συμφωνίες μέχρι την 1η Ιανουαρίου 2007 (+ 86.000.000 σε σύγκριση με 59.221.500 ευρώ στο ΠΣΠ 2007).

Θέση του προϋπολογισμού 40 02 41 02 - Διαχωριζόμενες πιστώσεις (υποχρεωτικές δαπάνες): στο κεφάλαιο 40 02 - Αποθεματικά για χρηματοδοτικές παρεμβάσεις: 48.778.500 σε πιστώσεις αναλήψεως υποχρεώσεων και σε πιστώσεις πληρωμών για διεθνείς συμφωνίες αλιείας (- 86.000.000 σε σύγκριση με 134.778.500 ευρώ στο ΠΣΠ 2007).

Ο καθαρός δημοσιονομικός αντίκτυπος της συναλλαγής αυτής ισούται με μηδέν. Το ποσό ανταποκρίνεται στη δημοσιονομική συνεισφορά του οικονομικού έτους 2007 για τη συμφωνία αλιευτικής σύμπραξης μεταξύ της ΕΚ και της Ισλαμικής Δημοκρατίας της Μαυριτανίας, η οποία θα τεθεί σε ισχύ αναδρομικά από την 1η Αυγούστου 2006 μετά από την έγκριση του Συμβουλίου.

2.4. Τροποποιήσεις της ονοματολογίας και των παρατηρήσεων του προϋπολογισμού

Δαπάνες |

Κονδύλιο | Δράση | Πιστώσεις ΔΕ 3/2007 |

Αναλήψεις υποχρεώσεων | Πληρωμές |

05 03 01 02 Καθεστώς ενιαίας στρεμματικής ενίσχυσης (ΚΕΣΕ) | Υποδιαιρείται στα εξής: |

05 03 01 02 Καθεστώς ενιαίας στρεμματικής ενίσχυσης (ΚΕΣΕ) | 2 111 000 000 | 2 111 000 000 |

05 03 01 03 Χωριστή ενίσχυση για τη ζάχαρη | 167 000 000 | 167 000 000 |

11 02 01 Παρεμβάσεις για τα προϊόντα αλιείας | Υποδιαιρείται στα εξής: |

11 02 01 01 Παρεμβάσεις για τα προϊόντα αλιείας – Νέα μέτρα | 15 500 000 | 15 500 000 |

11 02 01 02 Παρεμβάσεις για τα προϊόντα αλιείας – Ολοκλήρωση προηγούμενων προγραμμάτων | π.υ. | π.υ. |

11 02 02 Παρατυπίες (αγορές προϊόντων αλιείας) | Υποδιαιρείται στα εξής: |

11 02 02 01 Παρατυπίες (αγορές προϊόντων αλιείας) – Νέα μέτρα | π.υ. | π.υ. |

11 02 02 02 Παρατυπίες (αγορές προϊόντων αλιείας) – Ολοκλήρωση προηγούμενων προγραμμάτων | π.υ. | π.υ. |

11 02 03 Πρόγραμμα «αλιεία» για τις ιδιαίτερα απομακρυσμένες περιφέρειες | Υποδιαιρείται στα εξής: |

11 02 03 01 Πρόγραμμα «αλιεία» για τις ιδιαίτερα απομακρυσμένες περιφέρειες – Νέα μέτρα | π.υ.1 | π.υ.2 |

11 02 03 02 Πρόγραμμα «αλιεία» για τις ιδιαίτερα απομακρυσμένες περιφέρειες – Ολοκλήρωση προηγούμενων προγραμμάτων | π.υ. | π.υ. |

Έσοδα |

6 8 0 Προσωρινά ποσά αναδιάρθρωσης | Υποδιαιρείται στα εξής: |

6 8 0 1 Προσωρινά ποσά αναδιάρθρωσης – Έσοδα για ειδικό προορισμό | π.υ. |

6 8 0 2 Παρατυπίες σχετικές με τα προσωρινά ποσά αναδιάρθρωσης – Έσοδα για ειδικό προορισμό | π.υ. |

1 Πίστωση 15.000.000 ευρώ εγγράφεται στη θέση 40 02 41 02.

2 Πίστωση 15.000.000 ευρώ εγγράφεται στη θέση 40 02 41 02.

Εκτός από τις παραπάνω τροποποιήσεις της ονοματολογίας, ενημερώνονται οι παρατηρήσεις των ακόλουθων κονδυλίων του προϋπολογισμού:

Θέση 05 02 11 04 – POSEI (εκτός άμεσων ενισχύσεων και άρθρου 11 02 03 "Αλιεία")

Θέση 05 03 02 50 – POSEI – Κοινοτικά προγράμματα στήριξης

Θέση 05 03 02 51 – POSEI – Λοιπές άμεσες ενισχύσεις και προηγούμενα καθεστώτα

Θέση 05 03 02 52 – POSEI –Νησιά του Αιγαίου Πελάγους

Άρθρο 05 07 02 – Επίλυση διαφορών

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2007 | ΠΣΠ 2007 (συμπεριλαμβανομένης της ΔΕ αριθ. 1 και 2/2007[8]) | ΔΕ 3/2007 | ΠΣΠ 2007 + ΔΕ 1, 2 και 3/2007 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΑΕΙΦΟΡΟΣ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |8 918 000 000 | |9 316 483 511 |6 947 304 511 | | |9 316 483 511 |6 947 304 511 | |1β. Συνοχή για την ανάπτυξη και την απασχόληση |45 487 000 000 | |45 486 558 504 |37 798 703 678 | | |45 486 558 504 |37 798 703 678 | | Σύνολο | 54 405 000 000 | |54 803 042 015 | 44 746 008 189 | | |54 803 042 015 | 44 746 008 189 | | Περιθώριο | | |101 957 985[9] | | | |101 957 985 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων δαπάνες σχετικές με την αγορά και άμεσες πληρωμές |45 759 000 000 | |43 684 007 000 |43 407 987 756 |-851 700 000 |-851 700 000 |42 832 307 000 |42 556 287 756 | | Σύνολο |58 351 000 000 | |57 217 576 036 |55 683 381 736 | | |56 365 876 036 |54 831 681 736 | | Περιθώριο | | |1 133 423 964 | | | |1 985 123 964 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, Ασφάλεια και Δικαιοσύνη |637 000 000 | |571 339 000 |426 989 000 | | |571 339 000 |426 989 000 | |3β. Ιθαγένεια | 636 000 000 | |603 675 000 |680 252 652 | | |603 675 000 |680 252 652 | | Σύνολο |1 273 000 000 | |1 175 014 000 |1 107 241 652 | | |1 175 014 000 |1 107 241 652 | | Περιθώριο | | |97 986 000 | | | |97 986 000 | | | 4. Η ΕΕ ΩΣ ΠΑΓΚΟΣΜΙΟΣ ΕΤΑΙΡΟΣ [10] |6 578 000 000 | | 6 702 527 000 |7 447 469 578 | | | 6 702 527 000 |7 447 469 578 | | Περιθώριο | | | 110 000 000 | | | | 110 000 000 | | | 5. ΔΙΟΙΚΗΣΗ [11] |7 039 000 000 | |7 002 283 649 |7 002 183 649 | | |7 002 283 649 |7 002 183 649 | | Περιθώριο | | | 112 716 351 | | | | 112 716 351 | | | 6. ΑΝΤΙΣΤΑΘΜΙΣΕΙΣ |445 000 000 | |444 646 152 |444 646 152 | | |444 646 152 |444 646 152 | | Περιθώριο | | | 353 848 | | | | 353 848 | | | ΣΥΝΟΛΟ |128 091 000 000 |123 790 000 000 |127 345 088 852 |116 430 930 956 |-851 700 000 |-851 700 000 |126 493 388 852 |115 579 230 956 | | Περιθώριο | | |1 556 438 148 |7 435 069 044 | | |2 408 138 148 |8 286 769 044 | |

[1] ΕΕ L 248 της 16.9.2002, σ. 1.

[2] ΕΕ C 139 της 14.6.2006, σ. 1

[3] Το άρθρο 180 του δημοσιονομικού κανονισμού ορίζει ότι, από την 1η Ιανουαρίου 2007, οι αρνητικές γεωργικές δαπάνες θα αντικατασταθούν από τα έσοδα για ειδικό προορισμό που θα διατίθενται στο ΕΓΤΕ. Αυτό σημαίνει ότι οι πιστώσεις για τα κονδύλια του προϋπολογισμού που μπορεί να δεχθούν έσοδα για ειδικό προορισμό πρέπει να εμφανίσουν "καθαρό" ποσό μετά την αφαίρεση των εκτιμώμενων εσόδων για ειδικό προορισμό. Η διαδικασία αυτή βασίζεται στη λογιστική αρχή σύμφωνα με την οποία οι δαπάνες που συνδέονται με έσοδα για ειδικό προορισμό μπορούν να εκτελεστούν εάν και όταν εισπραχθούν τα έσοδα. Για τον λόγο αυτό, οι δαπάνες που χρηματοδοτούνται από έσοδα για ειδικό προορισμό δεν μπορούν να εμφανίζονται στον προϋπολογισμό.

[4] Παράρτημα IV του κανονισμού (ΕΚ) αριθ. 1156/2006 της Επιτροπής, ΕΕ L 208 της 29.7.2006, σ.3.

[5] Παράρτημα V του κανονισμού (ΕΚ) αριθ. 1156/2006 της Επιτροπής, ΕΕ L 208 της 29.7.2006, σ.3.

[6] Παράρτημα VI του κανονισμού (ΕΚ) αριθ. 1156/2006 της Επιτροπής, ΕΕ L 208 της 29.7.2006, σ.3.

[7] ΕΕ L 58 της 28.2.2006, σ. 32.

[8] Η ΔΕ 1/2007 δεν επηρέασε καθόλου τις δαπάνες, μόνο τα έσοδα.

[9] Το ΕΤΠ δεν περιλαμβάνεται στον υπολογισμό του περιθωρίου στο πλαίσιο του τομέα 1α.

[10] Το περιθώριο 2007 για τον τομέα 4 δεν λαμβάνει υπόψη τις πιστώσεις που αφορούν το αποθεματικό έκτακτης βοήθειας (234,5 εκατ. ευρώ)

[11] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 που αφορά ποσό ανερχόμενο σε 76 εκατ. ευρώ για τις εισφορές του προσωπικού στο συνταξιοδοτικό καθεστώς.